《金菊对芙蓉》
清代·陆求可

潦水澄鲜，暮山紫翠，弋人遥指冥冥。正芦花如雪，秋老边城。

举冥明灭遥天字，寒江上、渔艇堪惊。去年行处，稻粱无恙，休更伤情。

中夜肃肃于征。任残荷乱苇，随处居停。向云中顾影，月下遗声。

潇湘一到无留意，空两岸、水碧沙明。避霜入塞，先花别楚，南北凄清。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。